ดีเอสไอผนึก10หน่วยงานร่างกฏคดีเลี่ยงภาษีศุลกากร
ดีเอสไอจับมือ10หน่วยงานร่างกฎความผิดคดีหลบเลี่ยงภาษีศุลกากร หวั่นกระทบความเชื่อมั่นการค้าการลงทุนระหว่างประเทศ
11 ก.พ. 2553

ดีเอสไอจับมือ10หน่วยงานร่างกฎความผิดคดีหลบเลี่ยงภาษีศุลกากร หวั่นกระทบความเชื่อมั่นการค้าการลงทุนระหว่างประเทศ 
รายงานข่าวจากกรมสอบสวนคดีพิเศษ(ดีเอสไอ) เปิดเผยว่า  คณะอนุกรรมการคดีพิเศษเพื่อศึกษาวิเคราะห์ และกำหนดแนวทางการการดำเนินคดีพิเศษที่มีผลกระทบต่อการระบบเศรษฐกิจการค้า และการลงทุนระหว่างประเทศ โดยมีนายวีระพงษ์ รางมากูร เป็นประธานพร้อมทั้งเชิญหน่วยงานทั้งภาครัฐและเอกชน 12 หน่วยงานเข้ารวมหารือ  เพื่อศึกษาหลักการ และเหตุผลในการดำเนินคดีที่เกี่ยวข้องกับภาษีศุลกากร ที่อาจจะส่งผลกระทบต่อนโยบายของรัฐบาล ในด้านเศรษฐกิจการค้า และการลงทุนระหว่างประเทศ  
ทั้งนี้เพื่อนำผลสรุปจากการประชุมเสนอต่อคณะกรรมการคดีพิเศษ (กคพ.) เพื่อกำหนดนโยบายในการดำเนินคดีพิเศษของกรมสอบสวนคดีพิเศษ(ดีเอสไอ)  เป็นไปด้วยโความโปร่งใส และตรวจสอบได้ และมีความเป็นธรรม โดยคำนึงถึงผลกระทบต่อระบบเศรษฐกิจและการค้าการลงทุนของประเทศ
สำหรับ  10 หน่วยงานที่เข้าร่วมหรือประกอบด้วย  ธนาคารแห่งประเทศไทย (ธปท.) กระทรวงการคลัง สำนักงานอัยการสูงสุด สำนักงานกฤษฎีกา  กรมการค้าต่างประเทศ    กรมโรงานอุตสาหกรรม สภาทนายความ สภาอุตสาหกรรมแห่งประเทศไทย(สอท.) สำนักงานส่งเสริมการลงทุน(บีโอไอ)  และสภาหอการค้าไทย